ഹോളി ഫാമിലി കോൺവെന്റ് ഗേൾസ് ഹൈ സ്കൂൾ, ചെമ്പുക്കാവ്

തൃശ്ശൂർ നഗരത്തിലുള്ള ഒരു എയ്ഡഡ് വിദ്യാലയമാണ് ഹോളി ഫാമിലി കോൺവെന്റ് ഗേൾസ് ഹൈ സ്കൂൾ, ചെമ്പുക്കാവ്. 1939-ൽ തിരുകുടുംബ സന്യാസിനീ സമുഹമാണ് ഈ വിദ്യാലയത്തിന് തുടക്കംക്കുറിച്ചത്.

ചരിത്രം
'ഒരു വിദ്യാർഥിയിലൂടെ ഒരു കുടുംബത്തിലേക്ക്' എന്ന ലക്ഷ്യത്തോടെ വാഴ്ത്തപ്പെട്ട മദർ മറിയം ത്രേസ്യയുടെയും വിതയത്തിൽ പിതാവിന്റേയും നേതൃത്ത്വത്തിൽ തിരുകുടുംബ സന്യാസിനീ സമുഹം തുടക്കം കുറിച്ച വിദ്യാലയങ്ങളിൽ ഒന്നാണ് ഈ സ്കൂൾ. 1945-ൽ മോൺ. എടക്കളത്തൂർ മത്തായിയച്ചൻ പണിതീർത്ത ഇരുനില കെട്ടിടത്തിലായിരുന്നു ആദ്യ കാല പ്രവർത്തനങ്ങൾ.  സി.ബർണാർ ദീത്തയായിരുന്നു പ്രഥമ പ്രധാനാധ്യാപികൻ.

ഭൗതികസൗകര്യങ്ങൾ
മൂന്ന് ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്. ഹൈസ്കൂളിന് 5 കെട്ടിടങ്ങളിലായി 41 ക്ലാസ് മുറികളും ഹയർ സെക്കണ്ടറിക്ക് ഒരു കെട്ടിടത്തിലായി 6 ക്ലാസ് മുറികളുമുണ്ട്. അതിവിശാലമായ ഒരു കളിസ്ഥലം വിദ്യാലയത്തിനുണ്ട്. ഹൈസ്കൂളിനും ഹയർസെക്കണ്ടറിക്കും വെവ്വേറെ കമ്പ്യൂട്ടർ ലാബുകളുണ്ട്. രണ്ട് ലാബുകളിലുമായി ഏകദേശം അമ്പതോളം കമ്പ്യൂട്ടറുകളുണ്ട്. രണ്ട് ലാബുകളിലും ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാണ്.

പാഠ്യേതര പ്രവർത്തനങ്ങൾ
  സ്കൗട്ട് & ഗൈഡ്സ്.
  എൻ.സി.സി.
  ബാന്റ് ട്രൂപ്പ്.
  ക്ലാസ് മാഗസിൻ.
  വിദ്യാരംഗം കലാ സാഹിത്യ വേദി.
  ക്ലബ്ബ് പ്രവർത്തനങ്ങൾ.

 മാനേജ്മെന്റ് 
തിരുകുടുംബ സന്യാസിനീ സമുഹം ആണ് ഭരണം നടത്തുന്നത്. നിലവിൽ 46 വിദ്യാലയങ്ങൾ ഈ മാനേജ്മെന്റിന്റെ കീഴിൽ പ്രവർത്തിക്കുന്നുണ്ട്.

 പ്രശസ്തരായ പൂർവവിദ്യാർത്ഥികൾ 
മല്ലിക

അവലംബം

 പുറത്തേക്കുള്ള കണ്ണികൾ 
ഔദ്യോഗിക വെബ്സൈറ്റ് 

വർഗ്ഗം:തൃശ്ശൂർ ജില്ലയിലെ വിദ്യാലയങ്ങൾ
വർഗ്ഗം:തൃശ്ശൂർ വിദ്യാഭ്യാസ ജില്ലയിലെ വിദ്യാലയങ്ങൾ
വർഗ്ഗം:തൃശ്ശൂരിലെ എയ്ഡഡ് സ്കൂളുകൾ
വർഗ്ഗം:തൃശ്ശൂരിലെ സ്വകാര്യ വിദ്യാഭ്യാസസ്ഥാപനങ്ങൾ